Mažoji skėtė
Mažoji skėtė (Leucorrhinia dubia) – raštuotųjų skėčių (Libellulidae) šeimos vabzdys. Kūno ilgis siekia 35 mm, išskleisti sparnai – 60 mm ilgio. Abiejų lyčių individų pilveliai margi. Patinų pilveliai yra skaisčiai raudoni su juodomis skersinėmis juostelėmis, o patelių – žalsvai gelsvi su juodomis juostelėmis. Mažosios skėtės arealas apima Palearkties regioną: šiaurės vakarinius ir rytinius Europos kraštus, įskaitant Lietuvą, šiaurinę Azijos dalį.